b'\n_START_ARTICLE_\nBarica Marenti\xc4\x8d Po\xc5\xbearnik\n_START_SECTION_\nBiografija\n_START_PARAGRAPH_\nRojena 1940 v Ljubljani, maturirala 1958 na klasi\xc4\x8dni gimnaziji v Ljubljani, 1962. diplomirala iz psihologije in pedagogike na Filozofski fakulteti Univerze v Ljubljani, 1971 doktorirala iz psihologije z disertacijo\xc2\xa0\xc2\xbbStruktura in determinante u\xc4\x8dnih navad na\xc5\xa1ih u\xc4\x8dencev\xc2\xab\xc2\xa0na isti fakulteti, leta 1994 doktorirala iz pedago\xc5\xa1kih znanosti na Univerzi v Zagrebu na temo\xc2\xa0\xc2\xbbModeli didakti\xc4\x8dnega izpopolnjevanja univerzitetnih u\xc4\x8diteljev in sodelavcev\xc2\xab._NEWLINE_Svoje znanje je vseskozi izpopolnjevala tudi s \xc5\xa1tudijem v tujini; med drugim kot Fulbrightova \xc5\xa1tipendistka v ZDA (mednarodni program za razvoj u\xc4\x8diteljev \xe2\x80\x93 1966/67), na Pedago\xc5\xa1kem in\xc5\xa1titutu v Oslu (1965) in kot \xc5\xa1tipendistka DAAD v Nem\xc4\x8diji (1974).\n_START_SECTION_\nStrokovna dejavnost\n_START_PARAGRAPH_\nPobudnica ustanovitve Centra za pedago\xc5\xa1ko izobra\xc5\xbeevanje FF, ki ga je tudi vodila od leta 1978 do 1985 ter od 1996 do 2005.'